Bejaarde man het glo sy vrou vermoorŉ 70-jarige man van die Oos-Kaap is in hegtenis geneem nadat hy glo sy 67-jarige vrou met ŉ mes doodgesteek het. Ao. Gerda Swart, ŉ polisiewoordvoerder, het gesê die man is Donderdagaand in hegtenis geneem nadat ŉ buurman op hom afgekom het waar hy, met ŉ bebloede mes in sy hand, bo-op sy vrou gesit het. Sy vrou is op die toneel dood verklaar. Die voorval het in die Ramaphosa informele nedersetting naby Patensie plaasgevind. Die man moet binnekort in die Patensie-landdroshof verskyn op ŉ aanklag van moord.